Portrett av Thomander fra Illustrert Nyhedsblad, 1862
**Johan Henrik Thomander** (født 16. juni 1798 i Fjälkinge, død 9. juli 1865 i Lund) var en svensk professor, biskop, oversetter og forfatter. Han avla teologisk embetseksamen i 1836. Han satt på stol nr. 18 i Svenska Akademien mellom 1855 og 1865).

Etter farens død testamenterte Thomanders døtre et hus i Sandgatan i Lund til Lunds universitet, for at det skulle brukes til studenthjem. Det finnes fremdeles, og heter Johan Henrik Thomanders studenthem.

Liv og virke
------------

### Bakgrunn, oppvekst og studier

Thomander var utenomekteskapelig sønn av visepastor Albrecht Johan Pisarski og Maria Sophia Thomaeus (1776-1851). Foreldrene møttes da faren hadde tjeneste i morfaren prosten Thomas Thomanders forsamling Fjälkinge. Morens slekt stammet etter tradisjonen fra en skotsk adelsmann som var blitt strandsatt ved Torekov omkring 1615 og senere opptatt som murermestere i Helsingborg, og kalte seg Hans. Thomander var søstersønn av forfatteren, salmedikteren og presten Jöran Jakob Thomæus. Moren giftet seg senere med faktoren Thomas Bond.

Thomander vokste opp hos sin mormor Elsa Sophia Mandorff i Lund, og begynte å studere ved universitetet i 1812. I 1814 måtte han avbryte studiene og ta en stilling som lærer i Karlshamn. Han begynte å arbeide hos en kjøpmann i samme by. Han studerte på fritiden.

### Prest, tidlig karriere

Han ble presteviet for den lutherske kirke i Sverige i 1821. I 1826 ble han dosent ved teologisk seminar i Lund. I 1833 ble han professor i pastoralteologi, og avla teol.dr. graden ved København universitet i 1836.

I 1840 trådte han inn i det politiske liv som medlem av prestestanden, og i 1855 ble han valgt inn i Svenska Akademiet etter Per Daniel Amadeus Atterbom.

I 1851 tiltrådte han som domprost i Göteborg.

### Biskop

I 1856 etterfulgte han Henrik Reuterdahl som biskop i Lunds stift. Han kjempet ivrig for forandring av kirkeforfatningen og var likeledes talsmann for avholdssaken.[] Han deltok i de skandinaviske kirkemøtene i København i 1857 og i Lund i 1860.

Thomanders grav på Östra kyrkogården i Lund.
### Litterær produksjon

Thomanders skrev flere fagbøker, men arbeidet også som oversetter. I 1825 utkom hans svenske oversettelser av Shakespeares *De lystige koner i Windsor*, *Som dere vil ha det*, *Helligtrekongersaften*, *Antonius og Kleopatra* og *Kong Richard II*. Videre oversatte han *Skyene* av Aristofanes i 1826, *Manfred* av Lord Byron samme år, og *Brutus* etter Voltaire i 1830.

### Teologisk forfatterskap

Han innledet sitt teologiske forfatterskap med avhandlingen *De antichristo primae ecclesiae* (1826). Sammen med Henrik Reuterdahl utgav han tidsskriftet *Theologisk quartalskrift* (1828–1832, 1836–1840).

Referanser
----------

1. ↑   Svenskt biografiskt handlexikon[Hentet fra Wikidata]
2. ↑   basert på følgende heuristikk avledet fra tidslinjen fra andre hendelser[Hentet fra Wikidata]
3. ↑   «23) Familjen Thomanders grav», besøkt 30. april 2022[Hentet fra Wikidata]
4. ↑   Svenskagravar.se, www.svenskagravar.se, oppført som Thomander, Johan Henrik, besøkt 30. april 2022[Hentet fra Wikidata]
5. ↑   kulturgravar.se, «Östra kyrkogården Lund - Johan Henrik Thomander», YouTube-videoidentifikator rQc6M4JjH1U, besøkt 30. april 2022[Hentet fra Wikidata]

Litteratur
----------

* *Ur vår samtid : femtio porträtt med nekrologer*. Stockholm: Norstedt. 1880. s. 1-5.

Eksterne lenker
---------------

* (en) Johan Henrik Thomander – kategori av bilder, video eller lyd på Commons Rediger på Wikidata

* (en) Johan Henrik Thomander – galleri av bilder, video eller lyd på Commons Rediger på Wikidata


|  |  |  |
| --- | --- | --- |
| Forgjenger:**Per Daniel Amadeus Atterbom** | **Svenska Akademien,Stol nr 18**(1857–1865) | Etterfølger:**Gustaf Ljunggren** |

| * v
* d
* r
Medlemmer av Svenska Akademien, stol 18 |
| --- |
| Nils Lorens Sjöberg (1787) **·** Anders Fredrik Skjöldebrand (1822) **·** Pehr Henrik Ling (1835) **·** Per Daniel Amadeus Atterbom (1840) **·** Johan Henrik Thomander (1857) **·** Gustaf Ljunggren (1866) **·** Vitalis Norström (1907) **·** Oscar Montelius (1917) **·** Albert Engström (1922) **·** Gunnar Mascoll Silfverstolpe (1941) **·** Gustaf Hellström (1942) **·** Bertil Malmberg (1953) **·** Gunnar Ekelöf (1958) **·** Artur Lundkvist (1968) **·** Katarina Frostenson (1992) |
| Liste over medlemmer |

|  |  |
| --- | --- |
| Oppslagsverk/autoritetsdata | Svenskt översättarlexikon **·** Svenske Litteraturbanken **·** Deutsche Biographie **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** ISNI **·** LIBRIS **·** Hymnary
 |